Nikólaos Panagiotópoulos

Nikólaos Panagiotópoulos (kreeka keeles Νικόλαος Παναγιωτόπουλος; sündinud 18. augustil 1965 Kaválas) on Kreeka poliitik, ta kuulub erakonda Uus Demokraatia. Ta oli 9. juulist 2019 kuni 26. maini 2023 Kreeka kaitseminister.

Ta on harrastanud nooruses ujumist ja veepalli. Ta on lõpetanud Ateena ülikooli juristina. Ta on lõpetanud Pennsylvania Ülikoolis kraadiõppe majanduse ja rahvusvaheliste suhete alal. 1990. aastatel töötas ta eraettevõttes. Ta oli töösturite piirkondliku organisatsiooni sekretär. 2000. aastast töötas juristina.

2007. aastal valiti ta Kavála valimisringkonnas esimest korda Kreeka parlamendi liikmeks. Ta kandideeris edukalt uuesti 2009. aastal, mais 2012, juunis 2012, jaanuaris 2015, septembris 2015 ja 2019. aastal toimunud valimistel.

Juulist 2012 kuni juulini 2013 oli ta Antónis Samarási valitsuses Kreeka töö-, sotsiaalkaitse ja sotsiaalse solidaarsuse aseminister.

9. juulist 2019 kuni 26. maini 2023 oli ta Kreeka kaitseminister Kyriákos Mitsotákise valitsuses.

Kategooria:Kreeka poliitikud
Kategooria:Kreeka juristid
Kategooria:Kaitseministrid
Kategooria:Sündinud 1965